Der plejer ikke at være mange nyheder i dronningens nytårstale.

Men i år sprængte dronning Margrethe en bombe under sin tale.

Hendes mand har valgt at trappe ned fra sine officielle pligter.

- Men jeg vil i aften rette en særlig tak til Prinsgemalen. Min mand har besluttet, at tiden nu er inde for ham til at ”drosle ned” - til, hvis jeg må sige det på almindeligt dansk, at gå på pension, sagde hun og fortsatte:

- Fremover vil prinsgemalen derfor kun i meget begrænset omfang tage del i de officielle arrangementer, som igennem så mange år har været en naturlig del af hans liv. Det er hans beslutning, jeg forstår den og jeg respekterer den. Jeg er min mand dybt taknemmelig for al den støtte, hjælp og inspiration, han har givet mig igennem alle årene. Jeg ser frem til, at jeg fortsat kan varetage mine opgaver, og at jeg stadig har min mand at støtte mig til, selvom det bliver mindre synligt.

Kong Henrik har flere gange i løbet af året været ude i en såkaldt 'shitstorm'.

Først da over for et belgisk medie bragte hele 'titel'-debatten op igen. Han ville kaldes 'konge', og dermed ligestilles med sin kone dronningen.

Ekstra Bladet valgte efterfølgende at efterkomme det ønske og døbe ham 'kong Henrik'.

Men kongen var langtfra færdig med at trække overskrifter. Da dronning fejrede sin 75 års fødselsdag var det ham, der løb med alt opmærksomheden.

Først da han ikke mødte op til den officielle fejring på dagen. Ifølge kongehuset fordi, at han havde lagt sig med en form for influenza. Men ikke længe efter kunne glade turister se, kongen gå rundt i Venedig i højt humør.

Statsministeren og folketingets formand var orienteret om 'pensionen'.

Ifølge finansloven får kong Henrik omkring otte millioner i apanage.

Se Kong Henrik i Venedig i april måned her.